Catherine Zeta-Jones

Catherine Zeta-Jones (født 25. september 1969) er en britisk skuespiller.


== Barndom ==
Zeta-Jones vokste opp i et typisk arbeiderklasseområde i Swansea i Wales sammen med to søsken. Foreldrene var Patrick Jones, fabrikkarbeider, og Dia Fair, som hadde irsk og katolsk bakgrunn. Hun fikk en katolsk oppdragelse og gikk på offentlig skole. Navnet har hun fått etter sine bestemødre: én het Catherine og den andre Zeta.


== Karriere ==
Zeta-Jones begynte sin skuespillerkarriere i barndommen. Hun deltok i en katolsk teatertrupp før hun hadde fylt 10 år, og i 1987 spilte hun i 42nd Street som Peggy Saywer på West End i London. Deretter reiste hun til Frankrike, hvor hun fikk sin spillefilmdebut med hovedrollen i filmen Sheherazade – les 1001 nuits, regissert av Philippe de Broca.
Zeta-Jones prøvde seg som musikkartist i 1992, men den ene singelen hun var med på å gi ut kom aldri inn på hitlistene. Gjennombruddet som skuespiller kom da hun spilte rollen som Mariette i den britiske TV-serien Livet med Larkins. Med de amerikanske filmene Zorro – Den maskerte hevner (1998) med Antonio Banderas og Entrapment (1999) med Sean Connery ble hun også kjent utenfor Storbritannia. Zeta-Jones vant en Oscar for beste kvinnelige birolle for sin rolle som Velma Kelly i filmmusikalen Chicago (2002). I 2009 debuterte hun på Broadway i musikalen Sommernattsmusikk, som hun vant Tony-prisen og Drama Desk-prisen for beste kvinnelige hovedrolle for.
I tillegg til skuespillerkarrieren har Zeta-Jones jobbet som talskvinne for mobiltelefonoperatøren T-Mobile, og hun er i dag global talskvinne for kosmetikkgiganten Elizabeth Arden.
Zeta-Jones ble i dronningens fødselsdagsliste for 2010 utnevnt til kommandør av Order of the British Empire for fortjenester av filmindustrien og veldedighet.


== Privatliv ==
Zeta-Jones er gift med skuespilleren Michael Douglas. De giftet seg i New York 18. november 2000, og sammen har de to barn. Zeta-Jones er født på samme dag som Douglas, men han er 25 år eldre enn henne. Den eldste av de to barna, sønnen Dylan Michael Douglas, ble født 8. august 2000. Mens hun gikk gravid med ham spilte Zeta-Jones inn filmen Traffic sammen med Douglas. Datteren Carys Zeta Douglas ble født 20. april 2003. Zeta-Jones har uttalt at hun ønsker at barna skal være seg bevisst sin walisiske bakgrunn, og hun har bygget et hjem for familien i sin hjemby i Swansea.


== Filmografi ==


== Referanser ==


== Eksterne lenker ==
(en) Offisielt nettsted 
(en) Catherine Zeta-Jones – kategori av bilder, video eller lyd på Commons 
(en) Catherine Zeta-Jones på Internet Movie Database 
(no) Catherine Zeta-Jones hos Filmfront 
(sv) Catherine Zeta-Jones i Svensk Filmdatabas 
(da) Catherine Zeta-Jones på Filmdatabasen 
(da) Catherine Zeta-Jones på Scope 
(fr) Catherine Zeta-Jones på Allociné 
(en) Catherine Zeta-Jones på AllMovie 
(en) Catherine Zeta-Jones hos Rotten Tomatoes 
(en) Catherine Zeta-Jones hos TV Guide 
(en) Catherine Zeta-Jones hos The Movie Database 
(en) Catherine Zeta-Jones på Apple Music 
(en) Catherine Zeta-Jones på Boomplay 
(en) Catherine Zeta-Jones på Discogs 
(en) Catherine Zeta-Jones på MusicBrainz 
(en) Catherine Zeta-Jones på SoundCloud 
(en) Catherine Zeta-Jones på Spotify 
(en) Catherine Zeta-Jones på Songkick 
(en) Catherine Zeta-Jones på Last.fm 
(en) Catherine Zeta-Jones på Genius — sangtekster 
(en) Catherine Zeta-Jones på AllMusic 
(en) Catherine Zeta-Jones på Facebook 
Catherine Zeta-Jones på Facebook 
(en) Catherine Zeta-Jones på Instagram 
Catherine Zeta-Jones på Dailymotion